Αρχικά πρέπει να πούμε ότι μόνο ο γιατρός αποφασίζει αν θα αφαιρεθεί μία ελιά. Αυτό που μας κάνει να υποψιαζόμαστε ότι κάτι δεν πάει καλά σε μία ελιά είναι όταν αυτή μεταβάλλεται ως προς το χρώμα, το σχήμα και το μέγεθος. Κάποιοι σπίλοι μπορεί στο μέλλον να εξαλλαγούν σε μελάνωμα, έναν από τους πιο επιθετικούς καρκίνους στον άνθρωπο. Γι’ αυτό μην αμελείτε τις προληπτικές εξετάσεις που σας έχει συστήσει ο γιατρός σας.